Значнае месца сярод зімовых гульняў і забаваў займалі тыя, мэтай якіх было паказаць мужчынскую моц. Больш за тое, некаторыя з іх маюць глыбокія карані, і раней, хутчэй за усё, уваходзілі ў сістэму ваеннага выхавання. Удзельнікі знаходзілі ці рабілі снежную гару, яе схілы залівалі вадой, пасля дзяліліся на 2 каманды: адна гару абараняла, другая — штурмавала. Па сутнасці, тут у гульнёвай форме адпрацоўваецца тактыка штурму ды абароны сярэднявечнага ўмацавання.